Document ID: /roh_data/filtered/fineweb-2-filterrobots_roh.jsonl.gz/67807

Sauber sto surlaschar in cockpit a Van der Garde
- Gievgia, 12.3.2015, 7:24
La speranza sin ina vieuta en la dispita tranter l'equipa da furmla 1 Sauber e ses pilot da test da l'onn passà, Giedo van der Garde, n'è betg ida en vigur.
Sauber sto laschar in cockpit al pilot ollandais al Grond premi da l'Australia a Melbourne. Il recurs da Sauber cunter questa decisiun è vegnì refusà. La direcziun da Sauber sto ussa decider tgenin dals 2 pilots pladids sin questa stagiun che sto far plaz a Van der Garde, Marcus Ericsson u Felipe Nasr.